“สุเชษฐ์” ขนทัพ 11 หุ้น เล่นเก็งกำไร 
“สุเชษฐ์ สุขแท้” มองบรรยากาศ SET ทิศทางดี หลังราคาน้ำมันเริ่มส่งสัญญาณฟื้น แนะสอย 11 หุ้นน่าเก็งกำไร SINGER-GULF-NEX-TU-TACC-PTTEP-PTT–TOP-ADVANC-DTAC-TRUE
“สุเชษฐ์ สุขแท้” มองบรรยากาศ SET ทิศทางดี หลังราคาน้ำมันเริ่มส่งสัญญาณฟื้น แนะเก้งกำไร 11 หุ้น
26 ธ.ค. 2565

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด  เปิดเผยผ่านรายการ “ข่าวหุ้นเจาะตลาด” วันนี้ ( 20 ธ.ค. 65) ว่าบรรยากาศการซื้อขายตลาดหุ้นไทยวันนี้ค่อนข้างดี หลังจากสถานการณ์ราคาน้ำมันปรับตัวดีขึ้น โดยคาดว่าดัชนีตลาดหุ้นไทยจะเคลื่อนไหวในแนวรับที่ระดับ 1,610 -1,615 จุด ส่วนแนวต้านที่ระดับ 1,625–1,634 จุด  ทั้งนี้มองว่าสัปดาห์นี้หากดัชนีตลาดหุ้นไทยสามารถทะลุ 1,650 จุดไปได้มองว่ามีโอกาสปรับตัวขึ้นต่อ
สำหรับการกลยุทธ์การลงทุน แนะนำเก็งกำไร ได้แก่ บริษัทซิงเกอร์ประเทศไทย จำกัด (มหาชน) หรือ SINGER ให้แนวรับ 27.25 บาท แนวต้าน 32.75 บาท แนะนำว่าซื้อเก็บไว้สำหรับการลงทุนระยะกลางจะดีต่อมา บริษัทกัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ให้แนวรับ 52.25 บาท แนวต้าน 57.25 บาท รับข่าว GULF เดินหน้าทำธุรกิจใหม่กับพันธมิตรเพิ่ม อีกทั้ง บริษัทเน็กซ์ พอยท์ จำกัด (มหาชน) หรือ NEX ให้แนวรับ 18  บาท แนวต้าน  19.50 บาท
นอกจากนี้ บริษัทไทยยูเนี่ยน กรุ๊ป จำกัด (มหาชน) หรือ TU ให้แนวรับ 16.30   บาท แนวต้าน 17.30 บาท, บริษัทที.เอ.ซี. คอนซูเมอร์ จำกัด (มหาชน) หรือ TACC ให้แนวรับ 6.15 บาท แนวต้าน   6.80 บาท พร้อมกับยังแนะนำหุ้นกลุ่มโรงกลั่นที่ราคาน้ำมันจะกลับมาฟื้นตัวอีกครั้ง บริษัทปตท. สำรวจและผลิตปิโตรเลียม จำกัด (มหาชน) หรือ PTTEP  , บริษัทปตท. จำกัด (มหาชน) หรือ PTT , บริษัท ไทยออยล์ จำกัด (มหาชน) หรือ TOP
ขณะเดียวกันแนะนำเล่นเก็งกำไรกลุ่มสื่อสาร ได้แก่ บริษัทแอดวานซ์ อินโฟร์ เซอร์วิส จำกัด (มหาชน) หรือ ADVANC , บริษัทโทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC และ บริษัท ทรู คอร์ปอเรชั่น จำกัด (มหาชน) หรือ TRUE